Ehdotus: neuvoston asetus, asetuksen (EY) N:o 1782/2003 muuttamisesta tupakkatuen siirtämisen osalta yhteisön tupakka-alan rahastoon vuosina 2008 ja 2009 sekä asetuksen (EY) N:o 1234/2007 muuttamisesta yhteisön tupakka-alan rahaston rahoituksen osalta /* KOM/2008/0051 lopull. - CNS 2008/0020 */





[pic] | EUROOPAN YHTEISÖJEN KOMISSIO | Bryssel 4.2.2008 KOM(2008) 51 lopullinen 2008/0020 (CNS) Ehdotus: NEUVOSTON ASETUS, asetuksen (EY) N:o 1782/2003 muuttamisesta tupakkatuen siirtämisen osalta yhteisön tupakka-alan rahastoon vuosina 2008 ja 2009 sekä asetuksen (EY) N:o 1234/2007 muuttamisesta yhteisön tupakka-alan rahaston rahoituksen osalta (komission esittämä) PERUSTELUT 1. EHDOTUKSEN TAUSTA - Ehdotuksen perustelut ja tavoitteet Neuvoston asetuksen (EY) N:o 1234/2007 104 artiklan 2 kohdassa säädetään yhteisön tupakka-alan rahaston rahoittamisesta siirtämällä siihen tietty määrä tupakkatukea kalenterivuosina 2006 ja 2007 neuvoston asetuksen (EY) N:o 1782/2003 110 m artiklan mukaisesti. Tämän ehdotuksen tarkoituksena on siirtää viittä prosenttia vastaava määrä kalenterivuosiksi 2008 ja 2009 myönnetystä tupakkatuesta yhteisön tupakka-alan rahastoon tietoisuuden lisäämistä tupakankulutuksen haitallisista vaikutuksista koskevien tiedotustoimien rahoittamiseksi. Kyseiset toimet ovat osoittautuneet hyvin onnistuneiksi, ja ne ovat hyvä esimerkki maatalouden ja terveyspolitiikan välillä tehtävästä yhteistyöstä. Koska rahaston rahoitus on tapahtunut aina tupakkatuen siirroilla, ehdotuksella pyritään varmistamaan kyseisten toimien jatkuminen. - Yleinen tausta Yhteisön tupakka-alan rahaston rahoitus on tapahtunut aina osittaisilla tupakkatukien siirroilla. Kyseistä siirtoa ehdotettiin alun perin kalenterivuoksi 2006 ja 2007, kun tupakka-alan tilatukijärjestelmään sisällyttämiseen liittyi siirtymäkauden tupakkatuen maksaminen samoina vuosina. Tupakkatuki ulotettiin lopulta koskemaan vuosia 2008 ja 2009 neuvoston asetuksella (EY) N:o 864/2004, mutta yhteisön tupakka-alan rahaston rahoitusta ei vastaavasti lisätty tupakkatuen vähennyksellä. - Voimassa olevat aiemmat säännökset Yhteisen maatalouspolitiikan suoria tukijärjestelmiä koskevista yhteisistä säännöistä ja tietyistä viljelijöiden tukijärjestelmistä sekä asetusten (ETY) N:o 2019/93, (EY) N:o 1452/2001, (EY) N:o 1453/2001, (EY) N:o 1454/2001, (EY) N:o 1868/94, (EY) N:o 1251/1999, (EY) N:o 1254/1999, (EY) N:o 1673/2000, (ETY) N:o 2358/71 ja (EY) N:o 2529/2001 muuttamisesta 29 päivänä syyskuuta 2003 annettu neuvoston asetus (EY) N:o 1782/2003.Maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) 22 päivänä lokakuuta 2007 annettu neuvoston asetus (EY) N:o 1234/2007. - Johdonmukaisuus suhteessa unionin muuhun politiikkaan ja muihin tavoitteisiin Tämä toimenpide on kansanterveyden suojelua koskevan yhteisön politiikan mukainen. 2. KUULEMISET JA VAIKUTUSTEN ARVIOINTI - Intressitahojen kuuleminen - Asiantuntijatiedon käyttö Intressitahojen kuulemista tai ulkopuolisia asiantuntijoita ei tarvittu. - Vaikutusten arviointi Ei sovelleta. 3. EHDOTUKSEEN LIITTYVÄT OIKEUDELLISET NÄKÖKOHDAT - Ehdotetun toimen lyhyt kuvaus Tämän ehdotuksen tarkoituksena on siirtää viittä prosenttia vastaava määrä kalenterivuosiksi 2008 ja 2009 myönnetystä tupakkatuesta yhteisön tupakka-alan rahastoon tietoisuuden lisäämistä tupakankulutuksen haitallisista vaikutuksista koskevien tiedotustoimien rahoittamiseksi. - Oikeusperusta Euroopan yhteisön perustamissopimuksen 37 artiklan 2 kohta. - Toissijaisuusperiaate Ehdotus kuuluu yhteisön yksinomaiseen toimivaltaan. Sen vuoksi toissijaisuusperiaatetta ei sovelleta. - Suhteellisuusperiaate Ehdotus on suhteellisuusperiaatteen mukainen. - Sääntelytavan valinta Ehdotettu säädöslaji: neuvoston asetus.Muut säädöslajit eivät soveltuisi seuraavasta syystä: asetusta on muutettava asetuksella. 4. TALOUSARVIOVAIKUTUKSET Tästä toimenpiteestä ei aiheudu yhteisölle lisämenoja. Sillä laajennetaan asetuksen (EY) N:o 1782/2003 110 m artiklassa säädettyä mahdollisuutta siirtää vuosina 2008 ja 2009 (varainhoitovuosina 2009 ja 2010) 5 prosenttia suoriin tukiin kuuluvaa tupakkatukea yhteisön tupakka-alan rahastoon. Tupakkatuen enimmäismäärät pysyvät ennallaan, ja vuosittain siirrettävissä oleva enimmäismäärä on 16,897 miljoonaa euroa (337,937 milj. euroa x 5 % = 16,897 milj. euroa). Määrä on käytettävissä momentissa 17 03 02 – yhteisön tupakka-alan rahasto. Koska kyse on osastojen välisestä siirrosta, toimenpiteellä ei ole vaikutuksia talousarvioon. 5. LISÄTIEDOT - Yksinkertaistaminen Ei sovelleta. 2008/0020 (CNS) Ehdotus: NEUVOSTON ASETUS, asetuksen (EY) N:o 1782/2003 muuttamisesta tupakkatuen siirtämisen osalta yhteisön tupakka-alan rahastoon vuosina 2008 ja 2009 sekä asetuksen (EY) N:o 1234/2007 muuttamisesta yhteisön tupakka-alan rahaston rahoituksen osalta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 37 artiklan 2 kohdan kolmannen alakohdan, ottaa huomioon komission ehdotuksen, ottaa huomioon Euroopan parlamentin lausunnon[1], sekä katsoo seuraavaa: (1) Yhteisen maatalouspolitiikan suoria tukijärjestelmiä koskevista yhteisistä säännöistä ja tietyistä viljelijöiden tukijärjestelmistä sekä eräiden asetusten muuttamisesta 29 päivänä syyskuuta 2003 annetun neuvoston asetuksen (EY) N:o 1782/2003[2] 110 j artiklan mukaan raakatupakan tuottajille myönnetään tupakkatukea satovuosina 2006–2009. (2) Maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) 22 päivänä lokakuuta 2007 annetun asetuksen (EY) N:o 1234/2007[3] 104 artiklan 2 kohdassa säädetään yhteisön tupakka-alan rahaston rahoittamisesta siirtämällä siihen tietty määrä tupakkatukea kalenterivuosina 2006 ja 2007 neuvoston asetuksen (EY) N:o 1782/2003 110 m artiklan mukaisesti. Yhteisön tupakka-alan rahaston rahoitus on tapahtunut aina osittaisilla tupakkatukien siirroilla. Kyseistä siirtoa ehdotettiin alun perin kalenterivuoksi 2006 ja 2007, kun tupakka-alan tilatukijärjestelmään sisällyttämiseen liittyi siirtymäkauden tupakkatuen maksaminen samoina vuosina. Tupakkatuki ulotettiin lopulta koskemaan vuosia 2008 ja 2009 neuvoston asetuksella (EY) N:o 864/2004, mutta yhteisön tupakka-alan rahaston rahoitusta ei vastaavasti lisätty tupakkatuen vähennyksellä. (3) Yhteisön tupakka-alan rahastosta rahoitetut toimet ovat osoittautuneet hyvin onnistuneiksi, ja ne ovat hyvä esimerkki maatalouden ja terveyspolitiikan välillä tehtävästä yhteistyöstä. Kyseisten toimien jatkumisen varmistamiseksi ja koska rahaston rahoitus on aina tapahtunut tupakkatuen siirroilla, on aiheellista siirtää viittä prosenttia vastaava määrä kalenterivuosiksi 2008 ja 2009 myönnetystä tupakkatuesta yhteisön tupakka-alan rahastoon. (4) Sen vuoksi asetuksia (EY) N:o 1782/2003 ja (EY) N:o 1234/2007 olisi muutettava, ON ANTANUT TÄMÄN ASETUKSEN: 1 artikla Korvataan asetuksen (EY) N:o 1782/2003 110 m artikla seuraavasti: ”110 m artikla Siirrot yhteisön tupakkarahastoon Tämän luvun mukaisesti myönnetystä tuesta käytetään asetuksen (ETY) N:o 2075/92 13 artiklassa säädetyn yhteisön tupakkarahaston tiedotustoimien rahoitukseen 4 prosenttia kalenterivuonna 2006 ja 5 prosenttia kalenterivuosina 2007, 2008 ja 2009.” 2 artikla Korvataan asetuksen (EY) N:o 1234/2007 104 artiklan 2 kohdan b alakohta seuraavasti: ”b) kalenterivuosina 2006–2009 asetuksen (EY) N:o 1782/2003 110 m artiklan mukaisesti.” 3 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan unionin virallisessa lehdessä . Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä Neuvoston puolesta Puheenjohtaja RAHOITUSSELVITYS | 1. | BUDJETTIKOHTA: 05 03 02 22 Tupakkatuki 17 03 02 Yhteisön tupakka-alan rahasto | MÄÄRÄRAHAT: 293 milj. euroa (oikaisukirjelmä 2008) 14,25 milj. euroa (alustava talousarvioesitys 2008) | 2. | OTSIKKO: Ehdotus neuvoston asetukseksi yhteisen maatalouspolitiikan suoria tukijärjestelmiä koskevista yhteisistä säännöistä ja tietyistä viljelijöiden tukijärjestelmistä annetun asetuksen (EY) N:o 1782/2003 muuttamisesta tupakkatuen siirtämisen osalta yhteisön tupakka-alan rahastoon vuosina 2008 ja 2009. | 3. | OIKEUSPERUSTA: Euroopan yhteisön perustamissopimuksen 37 artiklan 2 kohta. | 4. | TAVOITTEET: Viittä prosenttia vastaavan määrän siirtäminen kalenterivuosiksi 2008 ja 2009 myönnetystä tupakkatuesta yhteisön tupakka-alan rahastoon tietoisuuden lisäämistä tupakankulutuksen haitallisista vaikutuksista koskevien tiedotustoimien rahoittamiseksi. | 5. | VAIKUTUKSET TALOUSARVIOON | 12 KUUKAUDEN JAKSO (milj. euroa) | KULUVA VARAINHOITOVUOSI 2007 (milj. euroa) | SEURAAVA VARAIN-HOITOVUOSI 2008 (milj. euroa) | 5.0 | MENOT – EY:N TALOUSARVIOSTA (TUET/INTERVENTIOT) – KANSALLISISTA TALOUSARVIOISTA – MUUT | – | – | – | 5.1 | TULOT – EY:N OMAT VARAT (MAKSUT/TULLIT) – KANSALLISELLA TASOLLA | – | – | – | 2009 | 2010 | 2011 | 2012 | 5.0.1 | MENOARVIO | – | – | – | – | 5.1.1 | TULOARVIO | – | – | – | – | 5.2 | LASKUTAPA: – | 6.0 | MAHDOLLISUUS RAHOITUKSEEN TOTEUTETTAVANA OLEVAN TALOUSARVION KYSEISEEN LUKUUN OTETUISTA MÄÄRÄRAHOISTA | KYLLÄ EI | 6.1 | MAHDOLLISUUS RAHOITUKSEEN TOTEUTETTAVANA OLEVAN TALOUSARVION LUKUJEN VÄLISILLÄ SIIRROILLA | KYLLÄ EI | 6.2 | LISÄTALOUSARVION TARVE | KYLLÄ EI | 6.3 | MYÖHEMPIIN TALOUSARVIOIHIN OTETTAVAT MÄÄRÄRAHAT | KYLLÄ EI | HUOMAUTUKSIA: Tästä asetuksesta ei aiheudu yhteisölle lisämenoja. Sillä laajennetaan asetuksen (EY) N:o 1782/2003 110 m artiklassa säädettyä mahdollisuutta siirtää vuosina 2008 ja 2009 (varainhoitovuosina 2009 ja 2010) 5 prosenttia suoriin tukiin kuuluvaa tupakkatukea yhteisön tupakka-alan rahastoon. Tupakkatuen enimmäismäärät pysyvät ennallaan, ja vuosittain siirrettävissä oleva enimmäismäärä on 16,897 miljoonaa euroa (337,937 milj. euroa x 5 % = 16,897 milj. euroa). Määrä on käytettävissä momentissa 17 03 02 – yhteisön tupakka-alan rahasto. Koska kyse on osastojen välisestä siirrosta, toimenpiteellä ei ole vaikutuksia talousarvioon. | [1] EUVL C […], […], s. […]. [2] EUVL L 270, 21.10.2003, s. 1, asetus sellaisena kuin se on viimeksi muutettuna komission asetuksella (EY) N:o 1276/2007 (EUVL L 284, 30.10.2007, s. 11). [3] EUVL L 299, 16.11.2007, s. 1.